Berkeley
Store norske leksikon,Geografi,Verdens geografi,Nord- og Mellom-Amerika,USAs geografi,Byer i USA
Berkeley er en by i vestlige USA, California, ved San Francisco Bay. Byen har 122 324 innbyggere (US Census, 2017), del av byregionen San Francisco–Oakland. Byen er oppkalt etter den irske filosofen George Berkeley.
Berkeley er sete for University of California (1864), som også har avdelinger i Los Angeles og ni andre steder. Universitetet i Berkeley er blant annet kjent for sine bidrag til kjernefysisk forskning (første store syklotron, bygd av Ernest Lawrence; bevatron fra 1954). Lick-observatoriet, et astronomisk observatorium administrert av University of California, ligger på toppen av Mount Hamilton, 75 km lenger sør for byen.Byen var et senter for «motkulturen» (counter-culture) blant studentene i 1960-årene, særlig kjent for Free Speech Movement, kampen for ytringsfriheten under Vietnamkrigen. Les mer i Store norske leksikon California USA USAs geografi